La Pompa i el Totvm Latine posen fi a la XXVIII edició dels Lvdi Sagvntini
11 d’abril 2025

![](/media/rbrfp4fy/c1_img_9738_recort.jpg?width=850&height=566.9886363636364)

La desfilada de la _Pompa_ i _Totvm Latine_, previs a la representació de _La Ilíada_ d'Homer a càrrec del grup Clásicos Luna de l'IES Pedro de Luna de Saragossa, han posat el colofó als XXVIII _Lvdi Sagvntini_ i Festival de Teatre Grecollatí.

En l'esdeveniment ha participat el regidor d'Educació, Raúl Palmero, i entre la _Pompa_ i l'última interpretació teatral s'han lliurat els premis _Hermes_, _Talia_ i _Odissea_ als grups estudiantils que han sigut mereixedors d'estos guardons en la present edició.

![](/media/jxshxgei/c2_img_9803_recort.jpg?width=850&height=566.9886363636364)

Al llarg de la setmana més de 10.000 estudiants de tota la Comunitat Valenciana i d'altres llocs d'Espanya han participat en els 19 tallers didàctics i _spatia_ de diverses temàtiques relacionades amb l'Edat Antiga programats en este festival centrat en la divulgació de la cultura i la societat del món clàssic.

![](/media/zk3ho1ty/c3_img_9910.jpg?width=850&height=566.9886363636364)

Durant els _Lvdi Sagvntini_ s'ha celebrat també el XXVIII Festival de Teatre Grecollatí, en què grups de teatre clàssic d'instituts arribats des de tota la geografia estatal han oferit set obres clàssiques com ara _Electra_ de Sòfocles, _Anfitrión_ i _Casina_ de Plaute, _Las Troyanas_ d'Eurípides, _Euménides_ d'Èsquil, _El Eunuco_ de Terenci i _La Ilíada_ d'Homer a l'alumnat que s'ha desplaçat fins al Teatre Romà durant estes jornades.

![](/media/aiylx2e5/c4_img_9873.jpg?width=850&height=566.9886363636364)

Els _Lvdi Sagvntini_ estan organitzats per l'Associació _Lvdere et Discere_ i la _Domus Baebia_, juntament amb Prósopon Sagunt, i compten amb el suport de la Conselleria d'Educació, Cultura, Universitats i Esport, l'Ajuntament de Sagunt i empreses patrocinadores, així com entitats i personal voluntari.

![](/media/3eqlffix/c5_img_9748_recort.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/2025-04-11-la-pompa-i-el-totvm-latine-posen-fi-a-la-xxviii-edicio-dels-lvdi-sagvntini/ "Facebook")
*   [](http://twitter.com/share?url=https://aytosagunto.es/va/actualitat/2025-04-11-la-pompa-i-el-totvm-latine-posen-fi-a-la-xxviii-edicio-dels-lvdi-sagvntini/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-11-la-pompa-i-el-totvm-latine-posen-fi-a-la-xxviii-edicio-dels-lvdi-sagvntini/ "Linked In")
*   [](mailto:?body=https://aytosagunto.es/va/actualitat/2025-04-11-la-pompa-i-el-totvm-latine-posen-fi-a-la-xxviii-edicio-dels-lvdi-sagvntini/)